b'\n_START_ARTICLE_\nSitula z Va\xc4\x8d\n_START_PARAGRAPH_\nSitula z Va\xc4\x8d (tudi va\xc5\xa1ka situla) je situla iz obdobja hal\xc5\xa1tata, ki jo je na Va\xc4\x8dah blizu Litije v za\xc4\x8detku leta 1882 (po ustnem izro\xc4\x8dilu 17. januarja) izkopal Janez Grilc. Situla je najverjetneje nastala v 5. stoletju pr. n. \xc5\xa1t. Odseva tradicionalne vplive sredozemskega sveta. Situlo hrani Narodni muzej Slovenije v Ljubljani. _NEWLINE_Situla je (bronasta plo\xc4\x8devina) obredna posoda, s pritrjenim ro\xc4\x8dajem in po navadi okra\xc5\xa1ena z reliefnimi podobami in ornamenti. V obdobju hal\xc5\xa1tata je bila najverjetneje namenjena to\xc4\x8denju pija\xc4\x8de na slovesnostih. _NEWLINE_V upodobitvah je opazen vpliv etru\xc5\xa1\xc4\x8danske umetnosti (motivi iz \xc5\xbeivljenja vladajo\xc4\x8dega sloja).\n_START_SECTION_\nReprodukcije\n_START_PARAGRAPH_\nSilhuete figur s situle so upodobljene na nekaterih slovenskih osebnih dokumentih.'